Teks: Kominfo pêr 2 Nopèmbêr 2022 udèh ngêlakuin migrasi tipi analog kê digital sêcarè kêsêluruhan. Dêngan adènyè migrasi ntu, pêranti nyaksiin tipi digital dibutuhin sèt top box (STB) DVB-T2. Tapi, kagak sêmuè tipi pêrlu masang STB. Tibang tipi analog amè bêlon DVB-T2 nyang butuh dipasang STB. Sêlaèn ntu, adè carè laèn pêranti nyaksiin siaran tipi digital tanpè ngêgunèin STB, yakni ngêgunèin tipi dêngan pitur DVB-T2. Pitur DVB-T2 êni tumannyè dimilikin tipi nyang udèh digital. Buat ngêtauin tipi di rumèh êlu dibêkêlin pitur DVB-T2 atau kagak, êlu bisè ngêcèk dèwèk. Carènyè, saba halaman rêsmi Kominfo, yakni https://siarandigital.kominfo.go.id/. Abis ntu pilih mènu “Pêrangkat TV Digital”. Sêlanjutnyè têkên “Pilih Katêgori”. Pilih “Tèlèvisi”. Têrakhir, masupin mèrêk amè tipê tipi êlu.
Pilihan topik: food & beverages, sports, leisures, religion, culture & heritage, slice of life, technology, business.
Q: Apakah topik dari pilihan topik di atas yang paling cocok untuk teks di atas?
A:

technology